ผมมีเพศสัมพันก่อนที่แฟนจะมีประจำเดือนแล้วไม่ได้นับ ปกติประจำเดือนจะมากลางๆเดือนมีโอกาสที่จะท้องไหมครับ กินยาคุมกำเนิดได้รึป่าวครับ มีเพศสัมพันตอนวันที่ 12
สวัสดีค่ะ orn,ระยะปลอดภัยสำหรับการมีเพศสัมพันธ์ คือภายใน 1-7 วัน นับจากวันแรกที่มีประจำเดือนมา หรือในช่วง 1-7 วัน ก่อนที่จะมีประจำเดือนมา (ซึ่งต้องเป็นคนที่มีระยะห่างระหว่างรอบประจำเดือนสม่ำเสมอแน่นอน)ดังนั้น หากมั่นใจว่าประจำเดือนจะมาภายในไม่เกิน 7 วัน นับจากวันที่ได้มีเพศสัมพันธ์ไป ก็ไม่จำเป็นต้องทานยาคุมฉุกเฉินแต่หากไม่มั่นใจว่าประจำเดือนจะมาภายในไม่เกิน 7 วัน ก็อาจต้องพิจารณาทานยาคุมฉุกเฉินป้องกันไว้ โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประิสทธิภาพสูงสุด แต่ไม่เกิน 72 ชั่วโมงค่ะแต่ทั้งนี้ หากทานยาคุมฉุกเฉินไป อาจทำให้ประจำเดือนมาช้ากว่าปกติได้ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ไม่ควรใช้ยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออออกผิดปกติ และประจำเดือนมาผิดปกติได้ อีกทั้งทั้งประสิทธิภาพของยาคุมฉุกเฉินก็ไม่ถือว่าดีมากนักค่ะ